**CIRCULARA FRTM**

**Stimate doamne, stimati domni,**

 Va aducem la cunostinta modificarile regulamentelor de transferuri si de competitii efectuate de Consiliul Director al Federatiei Romane de Tenis de Masa in anul 2019:

1. Un sportiv roman poate evolua in doua campionate nationale pe echipe, obligatoriu unul fiind cel din Romania.
2. Un sportiv roman se poate transfera la un club din alta tara cu conditia sa aiba acordul clubului sportiv la care este legitimat in Romania si sa instiinteze in scris FRTM.
3. Un sportiv care joaca in alt campionat in afara de cel din Romania, in proba pe echipe, trebuie sa plateasca o taxa in functie de locul ocupat in ierarhia mondiala dupa cum urmeaza:

- loc 1-200 inclusiv, taxa 500 euro

- loc de la 201 in jos, taxa 250 euro

 4. Un sportiv roman care doreste sa se transfere de la un club sportiv din strainatate la un alt club sportiv din strainatate (fiind legitimat si la un club sportiv in Romania), va plati taxa de transfer catre FRTM conform ierarhiei mondiale. Taxa se va plati de fiecare data cand sportivul schimba un club cu altul in strainatate .

 5. Referitor la sportivii straini care joaca in campionatele nationale ale Romaniei la toate categoriile de varsta, acestia au dreptul sa joace in maximum doua campionate, dintre care unul e obligatoriu sa fie cel al Romaniei. Taxa de transfer pentru jucatorii straini este aceeasi ca si pentru jucatorii romani adica 500 euro daca sportivul este clasat in ierarhia mondiala intre locurile 1-200 inclusiv, respectiv 250 euro, daca sportivul este situat mai jos de locul 201.

 - Daca un sportiv joaca si intr-un al doilea campionat pe echipe, in afara de cel din Romania va plati o taxa anuala de 250 euro (taxa pentru al doilea campionat din strainatate).

 6. Taxa nu se cumuleaza cu taxa de transfer, daca aceasta din urma a fost platita (ori se plateste taxa de transfer, ori cea pentru al doilea campionat)

 7. Taxa de transfer anuala este valabila si pentru sportivii care se transfera de la un club la altul in strainatate. Ea se va plati pana la inceputul Superligii, Diviziei A, Diviziei B.

 - In cazul in care un sportiv ascunde faptul ca evolueaza si intr-un al doilea campionat pe echipe in afara de cel din Romania, taxa pentru al doilea campionat se dubleaza de la 250 euro la 500 euro (pentru sportivii clasati mai jos de locul 200 mondial) respectiv de la 500 euro la 1000 euro (pentru sportivii clasati intre locurile 1-200 inclusiv).

 - Nu sunt considerate campionate nationale pe echipe oficiale turneele private la care participa sportivii cand sunt invitati.

 - In cazul in care taxele mentionate nu se platesc la timp, conform celor enuntate mai sus, suma aferenta neplatita se dubleaza, iar in cazul neplatii totale, echipa sau jucatorul vor avea interdictie de a juca in competitiile interne respective.

 8. Un sportiv roman care nu mai doreste sa faca parte dintr-un club sportiv din Romania este obligat sa-si inchida legitimatia si sa o depuna la FRTM. In acel moment, legitimatia va fi anulata si in aceste conditii sportivul nu e obligat sa plateasca taxa de transfer in strainatate pentru ca nu mai este legitimat la FRTM. In momentul in care doreste sa faca o noua legitimatie in Romania, va plati taxa pentru o noua legitimare conform reglementarilor in vigoare.

 9. La toate concursurile organizate de FRTM, inscrierea se face prin fax sau adresa mail la FRTM pana la termenul limita stabilit. (Acest termen este fixat cu sapte zile inainte de inceperea competitiei. Modificarile in componenta echipelor se vor face in termen de alte trei zile). Dupa acest ultim termen se va plati o taxa de penalizare in valoare de 500 lei/echipa / sportiv. Aceste echipe / sportivi pierd locul din clasamentul concursului respectiv fiind nevoiti sa participe din faza calificarilor.

 10. Echipele sunt obligate la plata taxei de inscriere inainte de inceperea concursului . Aceasta taxa se pierde daca echipa nu se prezinta , cu exceptia cazurilor temeinic motivate prin inscrisuri care dovedesc deces in familia unui component al echipei, imposibilitate de prezentare din motive medicale, caz de forta majora asa cum e definit de legislatia in vigoare.

 11. Toate echipele inscrise si validate in competitiile interne au obligatia de a juca toate fazele fiecarui concurs in parte si de a participa la festivitatea de premiere, cu exceptia cazurilor de forta majora, accidentare dovedita cu adeverinta medicala, calamitati, etc.

 In caz contrar sanctiunea este de 1.000 lei / echipa .

 12. Cluburile au obligatia sa inscrie in competitiile interne atat sportivii, cat si antrenorii care urmeaza sa faca deplasarea si care vor fi validati inainte de inceperea competitiei, la sedinta tehnica. Antrenorii sunt obligati la plata taxei conform tabelului de taxe si vize. Sportivii nu pot fi asistati la masa de joc decat de catre un antrenor inscris si validat, de catre un alt sportiv-coleg inscris si validat sau o alta persoana autorizata de clubul respectiv si validata.

 In caz contrar, arbitrul va aplica regulamentul prin scoaterea de la masa de joc a persoanei in culpa.

 13. La campionatele nationale individuale la toate categoriile de varsta pot juca toti sportivii cu cetatenie romana in urmatoarele conditii:

 a) Sportivii pot juca in doua campionate pe echipe, dintre care unul obligatoriu in Romania fara sa plateasca taxa suplimentara fata de cele stabilite de regulamentul FRTM;

 b) Sportivii care nu joaca in niciun campionat pe echipe in Romania, dar joaca intr-un singur campionat din strainatate (el fiind insa legitimat din punct de vedere individual si la un club sportiv din Romania) vor plati o taxa de 100 de euro;

 c) Sportivii care joaca in maximum doua campionate pe echipe in strainatate (dar nici unul in Romania), cu conditia sa fie legitimati individual la un club sportiv din Romania si sa plateasca o taxa de 500 de euro;

 d) Sportivii care joaca in strainatate in mai mult de doua campionate pe echipe pierd dreptul de a participa la campionatele nationale indiferent de categoria de varsta.

 14. Sportivii care participa la campionatele nationale individuale /echipe la toate categoriile de varsta au obligatia sa completeze o declaratie pe propria raspundere referitoare la numarul de cluburi/ campionate nationale oficiale pe echipe la care joaca in strainatate.

 - Declaratia va fi pe un formular tip care va fi publicat de FRTM pe site-ul propriu si care este si in atasamentul de mai jos. In cazul in care se constata ca declaratia pe propria raspundere nu este conforma cu realitatea, sportivul respectiv va pierde toate meciurile disputate in competitia respectiva, iar clubul va fi amendat cu suma de 5000 lei.

 - Declaratia va fi prezentata o data cu inscrierea in concursul respectiv (Superliga, Divizia A, Divizia B, Campionatele Nationale de Seniori, Campionatele Nationale de Juniori I, II si III daca este cazul).

 Atasat aveti formularul pentru declaratia pe propria raspundere pentru sportiv si un tabel prin care solicitam cluburilor sa precizeze, la randul lor, in cate campionate evolueaza sportivii legitimati la clubul respectiv.

Formulare trebuie completate si trimise catre FRTM pe e-mail la adresele office@frtmromania.ro, stelantenismasa@yahoo.ro si prin fax la numarul 021 / 317 28 21 pana la data de 05.10.2019.

 Cu respect,

 Secretar general FRTM

 Adriana Zamfir